**FC Barcelona**| **Nome do club** | Futbol Club Barcelona |
| **Fundado** | 1942 |
| **Pavillón** | Palau Blaugrana, Barcelona |
| **Capacidade** | 8.250 |
| **Presidente** | Cataluña Josep Maria Bartomeu |
| **Adestrador** | Cataluña Xavi Pascual |
| **Liga** | Liga ASOBAL |
| **2011-12** | **1º** |
| **Equipamentos** | 

|  |  |
| --- | --- |
| 

Team colours

Team colours

Team colours

Team colours

**Local** | 

Team colours

Team colours

Team colours

Team colours

**Visitante** |

 |

A **sección de balonmán do Futbol Club Barcelona** foi creada o 29 de novembro de 1942 e actualmente compite co nome de **FC Barcelona Intersport** por motivos de patrocinio. É o club máis laureado do mundo en balonmán, ao ser o equipo que máis títulos acumula do Estado español e de Europa. Viviu a súa época dourada nos anos 90, cando baixo a dirección de Valero Rivera, triunfou en tódalas competicións nas que participou, incluíndo cinco Copas de Europa de xeito consecutivo entre os anos 1996 e o 2000 e foi coñecido como o *Dream Team* do balonmán. No ano 2011 volveuse coroar como o mellor equipo de Europa ao conquistar a súa oitava Copa de Europa.

O pavillón no que o FC Barcelona xoga os seus partidos como local é o Palau Blaugrana, con capacidade para 8.250 espectadores.

Historia
--------

### Balonmán a 11

A sección de balonmán fundouse oficialmente o 29 de novembro de 1942 da man dos directivos Joan Padró e Josep Tost, a pesar de que se teñen referencias de partidos amigables disputados polo FC Barcelona dende os anos 30.

Orixinariamente este deporte xogábase en campos de fútbol e con once xogadores, e non foi ata a década dos 50 cando se comezou a practicar na modalidade actual, con equipos de sete xogadores e en pista cuberta.

Os éxitos do balonmán comezaron ben cedo. Conseguiu o dobrete do Campionato de Cataluña e de España durante tres tempadas consecutivas a mediados dos anos 40. Estes triunfos completáronse con dous dobretes máis en 1949 e 1951. Na década dos 50, o equipo azulgrana gañou catro campionatos máis de Cataluña e un de España.

### Consolidación do balonmán a 7

Os primeiros éxitos na nova modalidade de sete xogadores e en pista cuberta tardaron en chegar, de feito o equipo blaugrana tivo que agardar ata finais da década dos 60, en concreto ata a tempada 1968-69, cando conseguiu o dobrete de Liga e Copa do Rei. A construción e inauguración do Palau Blaugrana, que ofreceu un espazo propio e maior para as seccións en pista cuberta do FC Barcelona, serviu para consolidar o novo modelo. Se ben durante a década dos 70, onde dominaban o Granollers, o Calpisa e o Atlético de Madrid, só se conseguiron dúas Copas e unha Liga.

### A época dourada e o dominio europeo

A década dos 80 comezou con dous títulos de Liga e unha Copa do Rei, e coincidindo coa chegada de Valero Rivera a dirección técnica do equipo en 1984 foi cando comezou unha época ateigada de títulos. Dende aquela e durante dúas décadas, a sección conseguiu numerosos éxitos tanto nas competicións españolas como en Europa. O FC Barcelona foi o claro dominador do balonmán español, conseguindo cinco títulos de liga de xeito consecutivo entre 1987 e 1992 e outras cinco dende 1995 ata o 2000, ademais de proclamarse nove veces campión da Copa do Rei ata o ano 2000.

A hexemonía do Barcelona nas competicións españolas traduciuse tamén a nivel continental. O conxunto culé, liderado por Serrano e Sagalés, gañou tres Recopas de Europa consecutivas a mediados dos 80. Ademais, se conquistou a súa primeira Copa de Europa en 1991 e dúas Recopas consecutivas a mediados dos 90. Dende 1996 ata o 2000, o equipo de Valero Rivera conquistou cinco Copas de Europa de xeito consecutivo, algo que nunca ningún outro equipo conseguira e que dificilmente se repetirá. Este dominio completouse con catro Supercopas de Europa consecutivas.

### O final dunha época

Na tempada 2003-04 Valero Rivera deixou a dirección técnica do equipo xunto cun dos mitos do balonmán barcelonista, Enric Masip. Con eles, xunto con Urdangarin, Guijosa, Ortega, Xepkin e O'Callaghan entre outros, púxose fin ao *Dream Team* do balonmán. A saída de Rivera e a chegada ao banco de Xesco Espar, con Masip e O'Callaghan como responsables da sección significou un troco importante, os bos resultados continuaron, mais cun notable baixón respecto da época dourada que acababa de atravesar, conseguindo tan só unha Copa de Europa no 2005.

O dominio do balonmán europeo e nacional pasou ás mans do BM Ciudad Real durante uns anos até que un novo FC Barcelona dirixido por Xavi Pascual e capitaneado por László Nagy fíxose coa súa 18ª liga española e coa súa 8ª Copa de Europa na tempada 2010-11.

Xogadores
---------

### Cadro de xogadores 2011-2012

* **Adestrador**: Xavi Pascual

Xogadores do FC Barcelona Borges en outubro de 2008.
David Barrufet.

| **FUTBOL CLUB BARCELONA de balonmán** |
| --- |
| **Xogadores do primeiro equipo** |
| * 1 -  Johan Sjostrand - Porteiro
* 3 - Dinamarca Jesper Brian Noddesbo - Pivote
* 6 - España Juanín García - Extremo esquerdo
* 8 - España Víctor Tomás - Extremo dereito
* 9 - España Raúl Entrerríos - Central
* 10 - Francia Cédric Sorhaindo - Pivote
* 11 - España Dani Sarmiento - Central
* 12 -  Danjel Saric - Porteiro
* 15 - España Cristian Ugalde - Extremo esquerdo
* 19 - Hungría Laszlo Nagy - Lateral dereito Capitán
* 20 -  Magnus Jernemyr - Pivote
 |  | * 21 - España Mikel Aguirrezabalaga - Lateral esquerdo
* 22 -  Siarhei Rutenka - Lateral esquerdo
* 26 - España Albert Rocas - Extremo dereito
* 27 - España Viran Morros - Lateral esquerdo
* 29 - Chile Marco Antonio Oneto - Pivote
* 33 - España Aitor Ariño - Extremo esquerdo
* 34 - España David Balaguer - Extremo dereito
* 35 -  Konstantin Igropulo - Lateral dereito
* 36 - España Rodrigo Corrales - Porteiro
* 37 - España Carlos Molina - Lateral esquerdo
 |  |  |

### Números retirados

O club retirou os seguintes dorsais como homenaxe a algúns dos xogadores máis importantes da historia deste equipo de balonmán:

* **2** - Óscar Grau
* **4** - Xavier O'Callaghan
* **5** - Enric Masip
* **7** - Iñaki Urdangarin
* **14** - Joan Sagalés
* **16** - David Barrufet

Palmarés
--------

### Títulos europeos

* **8 Copas de Europa**: 1990-91, 1995-96, 1996-97, 1997-98, 1998-99, 1999-00, 2004-05, 2010-11
* **5 Recopas de Europa**: 1983-84, 1984-85, 1985-86, 1993-94, 1994-95
* **1 Copa EHF**: 2002-03
* **5 Supercopas de Europa**: 1997, 1998, 1999, 2000, 2004
* **12 Ligas dos Pireneos**: 1997, 1998, 1999, 2000, 2001, 2003, 2005, 2006, 2007, 2009, 2010, 2011

### Títulos nacionais

* **20 Liga ASOBAL/Liga Española**: 1968-69, 1972-73, 1979-80, 1981-82, 1985-86, 1987-88, 1988-89, 1989-90, 1990-91, 1991-92, 1995-96, 1996-97, 1997-98, 1998-99, 1999-00, 2002-03, 2005-06, 2010-11, 2011-12, 2012-13
* **17 Copas do Rei**: 1968-69, 1971-72, 1972-73, 1982-83, 1983-84, 1984-85, 1987-88, 1989-90, 1992-93, 1993-94, 1996-97, 1997-98, 1999-00, 2003-04, 2008-09, 2009-10
* **7 Copas ASOBAL**: 1994-95, 1995-96, 1999-00, 2000-01, 2001-02, 2009-10, 2011-12
* **14 Supercopas de España**: 1986-87, 1988-89, 1989-90, 1990-91, 1991-92, 1993-94, 1996-97, 1997-98, 1999-00, 2000-01, 2003-04, 2006-07, 2008-09, 2009-10
* **6 Campionatos de España a 11**: 1944-45, 1945-46, 1946-47, 1948-49, 1950-51, 1956-57

### Títulos rexionais

* **10 Campionatos de Cataluña a 11**: 1943-44, 1945-46, 1946-47, 1948-49, 1950-51, 1956-57
* **12 Ligas catalás**: 1981-82, 1982-83, 1983-84, 1984-85, 1986-87, 1987-88, 1990-91, 1991-92, 1992-93, 1993-94, 1994-95, 1996-97

Véxase tamén
------------

### Outros artigos

* Futbol Club Barcelona

### Ligazóns externas

* Web oficial do FC Barcelona

| * v
* c
* e
Fútbol Club Barcelona |
| --- |
| **Instalacións actuais:** | **Camp Nou - Mini Estadi - Palau Blaugrana - Palau de Gel - Ciutat Esportiva Joan Gamper - La Masia - FCBotiga**. |
| **Instalacións desaparecidas:** | Camp de Les Corts - Camp del Carrer Indústria. |
| **Seccións actuais:** | 

|  |  |
| --- | --- |
| Masculinas | Profesionais: **Fútbol - Baloncesto - Balonmán - Fútbol sala - Hóckey a patíns.** Non profesionais: Rugby - Atletismo - Hóckey sobre xeo - Hóckey sobre herba - Patinaxe - Voleibol - Fútbol praia - Baloncesto en cadeira de rodas. |
| Femininas | Fútbol - Baloncesto - Atletismo - Patinaxe - Voleibol - Hóckey sobre herba. |

 |
| **Seccións desaparecidas:** | 

|  |  |
| --- | --- |
| Masculinas | Béisbol - Tenis - Natación - Iudo - Patinaxe sobre rodas - Loita greco-romana - Ximnasia - Fútbol americano. |
| Femininas | - |

 |
| **Torneos:** | **Trofeo Joan Gamper**. |
| **Outros:** | **Barça TV**. |